armvectores/hy_wikipedia_2023 huggingface dataset:
Օտենիո Աբել

Օտենիո Աբել (գերմ.՝ Othenio Abel, հունիսի 20, 1875(1875-06-20)[…], Վիեննա, Ավստրո-Հունգարիա - հուլիսի 4, 1946(1946-07-04)[…], Մոնձե (համայնք), Vöcklabruck District, Վերին Ավստրիա, Ավստրիա), ավստրիացի հնէաբան:


== Կենսագրություն ==
Ծնվել է 1875 թվականին հունիսի 20-ին՝ Վիեննայում: Հիմնական ուսումը ստացել է Վիեննայի համալսարանում: Ստացել է հնէաբանի 3-ամյա կրթություն։
1907 թվականին եղել է Վիեննայի համալսարանի պրոֆեսոր։ Մասնակցել է հնէաբանական հետազոտությունների՝ Վրաստանում, ԱՄՆ-ում և Աֆրիկայում:
1920 թվականին ստացել է Դանիել Էլիոտի մեդալ:
Մահացել է 1926 թվականի հուլիսի 4-ին՝ Մոնձեում։


== Գրականություն ==
Давиташвили Л. Ш., История эволюционной палеонтологии от Дарвина до наших дней, М.—Л., 1948, с. 77, 296—300.


== Ծանոթագրություններ ==


== Արտաքին հղումներ ==
Օտենիո Աբելի պրոֆիլը ras.ru կայքում
Տուր ան Բեսեն

Տուր ան Բեսեն (ֆր.՝ Tour-en-Bessin), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 584 մարդ, բնակչության խտությունը` 56.64 մարդ/կմ²։ Բնակավայրը զբաղեցնում է 10.31 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 33 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 408 աշխատունակ (15-64 տարեկան)  բնակիչ, որոնցից ակտիվ էին 305-ը, իսկ ոչ ակտիվները` 103։ Ակտիվության ցուցանիշը կազմում է 74,8 %։ 305 աշխատունակ մարդկանցից աշխատել է 280 անձ (155 տղամարդ և 125 կին)։ Գործազուրկ են եղել 25 անձ (13 տղամարդ և 12 կին)։ 103 անաշխատունակներից 36-ը եղել են աշակերտներ կամ ուսանողներ, 52-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7046) Ռեշետնյև

(7046) Ռեշետնյև (անգլ.՝ Reshetnev), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 20-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,023042 ա. մ., առավելագույնը մոտենում է 2,7471 ա. մ. հեռավորության վրա և հեռանում 3,299 ա. մ.։ Արեգակի շուրջ մեկ ամբողջական պտույտ է կատարում 1919,84 երկրային օրվա ընթացքում, իր ուղեծրով շարժվելով միջինում 0,187516 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7046) Ռեշետնյև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ենթաշագանակագույն թզուկ

Ենթաշագանակագույն թզուկը կամ շագանակագույն ենթաթզուկը երկնային մարմին է, որն առաջացել է նույն կերպ, ինչպես աստղերն ու շագանակագույն թզուկները (այսինքն՝ գազի ամպի ինքնահոս կոլափսով, ոչ թե սեղմումով ), բայց ավելի պակաս զանգվածով, որը պահանջվում է ջերմամիջուկային ռեակցիաներ առաջացնելու համար։


== Նկարագրություն ==
Չնայած այս օբյեկտները առաջանում են նույն կերպ, ինչ աստղերը, այդուհանդերձ դեռևս համաձայնություն չկա՝ այդ օբյեկտները աստղեր թե մոլորակներ համարել  : Նրանց ջերմաստիճանն ու լուսավորությունն այնքան ցածր են, որ հաճախ շագանակագույն ենթաթզուկները չեն տարբերվում մոլորակներից։
Այդ պատճառով, Միջազգային աստղագիտական միությունը ներմուծեց ենթաշագանակագույն թզուկի գաղափարը և առաջ քաշեց սահմանային փոխզիջումային տարբերակ. Օբյեկտները, որոնցում ջերմամիջուկային ռեակցիաները չեն ընթանում և կապված չեն աստղերի հետ, ենթաշագանակագույն թզուկներ են, և այլապես՝ մոլորակներ՝ անկախ կազմավորման մեխանիզմից , բայց այս կարծիքը ընդհանուր առմամբ ընդունված չէ։
Վերին զանգվածի սահմանը համարվում է 0,012 արեգակնային զանգված կամ, համապատասխանաբար, 12,57 Յուպիտերի զանգված   ։ Ստորին սահմանը ճշգրիտ սահմանված չէ, բայց ենթադրվում է, որ նման առարկան կարող է առաջանալ, երբ ամպի սկզբնական զանգվածը պակաս չէ Յուպիտերի զանգվածից  : 2007-ի հոդվածում նկարագրված էր 3 յուպիտեր զանգված ունեցող օբյեկտ  :


== Հնարավոր շագանակագույն ենթաթզուկներ ==
CoRoT-3 b
2M1207 b
SCR 1845-6357 B
Cha 110913-773444
UGPS J0722-0540
WISE 0855–0714


== Նշումներ ==
Մարշալ Ժուկովի փողոց (Կրասնի Սուլին)

Մարշալ Գ. Կ. Ժուկովի փողոց (ռուս.՝ Улица Маршала Г. К. Жукова), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է խորհրդային զորավար, Խորհրդային Միության մարշալ, Խորհրդային Միության քառակի հերոս Գեորգի Կոստանտինովիչ Ժուկովի (1896-1874) պատվին։ Սկիզբ է առնում Պոչտովայա փողոցից և ավարտվում Գնիլուշա գետի մոտ։ Երկարությունը 350 մետր է։


== Նկարագրություն ==
Կրասնի Սուլին քաղաքի Մարշալ Ժուկովի փողոցը սկսվում է Պոչտովայա փողոցից և ավարտվում Գնիլուշա գետի մոտ։ Կարճ փողոց է. երկարությունն ընդամենը 350 մետր է։ Փողոցում կա համարակալված 11 շինություն. ձախ կողմում (կենտ համարներ)` 7 շինություն, աջ կողմում (զույգ համարներ)` 4։
Մարշալ Ժուկովի փողոցի փոստային դասիչն է՝ 346352։
Փողոցն անվանվել է խորհրդային զորավար, Խորհրդային Միության մարշալ, Խորհրդային Միության քառակի հերոս, Մոնղոլիայի Ժողովրդական Հանրապետության հերոս Գեորգի Կոստանտինովիչ Ժուկովի (1896-1874) պատվին։ Գերագույն գլխավոր հրամանատարության հանձնարարությամբ 1945 թվականի մայիսի 8-ին Ժուկովն ընդունել է ֆաշիստական Գերմանիայի կապիտուլյացիան։ Պատերազմից հետո եղել է Գերմանիայի խորհրդային զորախմբերի զորահրամանատար և խորհրդային կառավարչության գլխավոր պետ, Օդեսայի և Ուրալի ռազմական օկրուգների հրամանատար, ԽՍՀՄ պաշտպանության նախարարի 1-ին տեղակալ, իսկ 1955 -1957 թվականներին` նախարար։


== Ծանոթագրություններ ==


== Աղբյուրներ ==
Улица Маршала Жукова в Красном Сулине
Подробная карта Улица Маршала Жукова, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Маршала Жукова Archived 2019-04-03 at the Wayback Machine.
Դուբիցի

Դուբիցի (ռուս.՝ Дубицы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բատրադ

Բատրադ (ուկրաիներեն՝ Батрадь), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Բատրադ գյուղում բնակվում էր 1 846 մարդ։ Բնակավայրը զբաղեցնում է 2,52 կմ² տարածք։ Բնակչության խտությունը կազմում էր 732,54 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ready (երգ)

«Ready», ամերիկացի ռեփեր B.o.B-ի երգը, որում իր մասնակցությունն ունի նաև ամերիկացի ռեփեր Future-ը։ Այն թողարկվել է 2013 թվականի սեպտեմբերի 10-ին՝ որպես B.o.B-ի «Underground Luxury» (2013) անվանումը կրող երրորդ ալբոմի երրորդ սինգլ։ Երգը գրվել է B.o.B-ի, Future-ի, Detail-ի, Playboy Tre-ի և Ռասուլ Դիասի կողմից։


== Տեսահոլովակ ==
Երգի տեսահոլովակը, որի ռեժիսորն է Մայք Հոուն, ներկայացվել է 2013 թվականի հոկտեմբերի 15-ին B.o.B-ի ՅուԹյուբի ալիքում։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-06 at the Wayback Machine. MetroLyrics կայքում
Մոնզ ան Բեսեն

Մոնզ ան Բեսեն (ֆր.՝ Monts-en-Bessin), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 407 մարդ, բնակչության խտությունը` 56.84 մարդ/կմ²։ Բնակավայրը զբաղեցնում է 7.16 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 19 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 292 աշխատունակ (15-64 տարեկան)  բնակիչ, որոնցից ակտիվ էին 213-ը, իսկ ոչ ակտիվները` 79։ Ակտիվության ցուցանիշը կազմում է 72,9 %։ 213 աշխատունակ մարդկանցից աշխատել է 197 անձ (101 տղամարդ և 96 կին)։ Գործազուրկ են եղել 16 անձ (6 տղամարդ և 10 կին)։ 79 անաշխատունակներից 25-ը եղել են աշակերտներ կամ ուսանողներ, 36-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դրուժբա (այլ կիրառումներ)

Դրուժբա, կարող է վերաբերել՝


== Ուկրաինայի բնակավայրեր ==
Դրուժբա - ավան, Ուկրաինայի Դոնեցկի մարզի Ձեռժինսկի քաղաքային խորհրդում
Դրուժբա - գյուղ, Ուկրաինայի Խմելնիցկիի մարզի Վինկովեցկի շրջանում
Դրուժբա - գյուղ, Ուկրաինայի Կիրովոգրադի մարզի Կոմպանեևսկի շրջանում
Դրուժբա - գյուղ, Ուկրաինայի Սումիի մարզի Վելիկա-Պիսարևկայի շրջանում
Դրուժբա - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Դրուժբա - քաղաք, Ուկրաինայի Սումիի մարզի Յամպոլի շրջանում
Դրուժբա - քաղաքատիպ ավան, Ուկրաինայի Չեռնիգովի մարզի Իչնյայի շրջանում
Դրուժբա - քաղաքատիպ ավան, Ուկրաինայի Տերնոպոլի մարզի Տերեբովլյայի շրջանում


== Ռուսաստանի բնակավայրեր ==
Դրուժբա - գյուղ Ռուսաստանի Ադըղեայի հանրապետության Կոշեխաբլի շրջանի կազմում։
Դրուժբա - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Դրուժբա - գյուղ Ռուսաստանի Լիպեցկի մարզի Ստանովլյանսկի շրջանի կազմում։
Դրուժբա - գյուղ Ռուսաստանի Կալինինգրադի մարզի Պրավդինսկի շրջանի կազմում։
Դրուժբա - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Դրուժբա - գյուղ Ռուսաստանի Սմոլենսկի մարզի Վյազեմսկի շրջանի կազմում։
Արեգ (թերթ, Մարսել)

Անվան այլ կիրառումների համար տե՛ս՝ Արեգ (այլ կիրառումներ)«Արեգ», քաղաքական և տնտեսական շաբաթաթերթ։ Լույս է տեսել 1932-1933 թվականներին, Մարսելում։ Տնօրեն-խմբագիր՝ Թ. Խաչիկյան։
Կոմունիստական գաղափարախոսության դիրքերից, տպագրել է նյութեր ու հաղորդագրություններ միջազգային կյանքի, ֆրանս-խորհրդային հարաբերությունների, կապիտալիստական երկրների տնտեսական ճգնաժամի ու նրա հետևանքների մասին։ Լայն տեղ է տվել Մարսելի ու շրջակայքի հայ գաղութի կյանքին, Սովետական Հայաստանի անցուդարձի լուսաբանմանը, հանդես եկել հօգուտ սփյուռք-հայրենիք կապերի ամրապնդման։ 
Լինելով ներգաղթի եռանդուն կողմնակից՝ պաշտպանել է ՀՕԿ-ի, հայրենակցական-վերաշինաց միությունների գործունեությունը։


== Ծանոթագրություններ ==
Ռաիգու

Ռաիգու (էստ․՝ Raigu), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(859) Բուզարեհ

(859) Բուզարեհ (անգլ.՝ Bouzareah), աստերոիդ աստերոիդների գոտու արտաքին մասում։ Հայտնաբերվել է 1916 թվականի հոկտեմբերի 2-ին Ֆրեդերիկ Սիի կողմից Ալժիրում։
Միջին հեռավորությունը Արեգակից կազմում է 3,229029 ա. մ., առավելագույնը մոտենում է 2,8865 ա. մ. հեռավորության վրա և հեռանում 3,5715 ա. մ., իսկ Երկրի ուղեծրին Բուզարեհ աստերոիդը նվազագույնը մոտենում է 1,8996 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2119,37 երկրային օրվա ընթացքում, իր ուղեծրով շարժվելով միջինում 0,169862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(859) Բուզարեհ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յորիտ Հենդրիքս

Յորիտ Հենդրիքս (հոլ.՝ Jorrit Hendrix, փետրվարի 6, 1995(1995-02-06), Պաննինգեն, Պեյլ էն Մաս, Լիմբուրխ, Նիդերլանդներ)՝ նիդերլանդացի ֆուտբոլիստ, ՊՍՎ ակումբի և Նիդերլանդների հավաքականի հենակետային կիսապաշտպան։


== Ակումբային ==

Հենդրիքսը ՊՍՎ ակումբի սան է։ 2013 թվականին նա ընդգրկվել է մրցաշրջանի հայտացուցակում։ 2013 թվականի օգոստոսի 10-ին ՆԵԿ ակումբի դեմ խաղի ժամանակ նա կատարել է իր առաջնաելույթը Էրեդիվիզիում, փոխարինման դուրս գալով երկրորդ խաղակեսում՝ Կարիմ Ռեկիկի հետ։ 2014 թվականի հոկտեմբերի 26-ին Ուտրեխտ ակումբի դեմ խաղի ժամանակ Հենդրիքսը խփել է իր առաջին գոլը ՊՍՎ ակումբում։ 2015 թվականին Հենդրիքսը դարձել է Նիդերլանդների Սուպերգավաթի չեմպիոն։


== Միջազգային կարիերա ==
2012 թվականին Հենդրիքսը մասնակցել է Եվրոպայի երիտասարդական առաջնությանը, որը կայացել էր Սլովենիայում։ Մրցաշրջանում նա խաղացել է Բելգիայի, Լեհաստանի, Վրաստանի և Գերմանիայի հավաքականների հետ խաղերում։ Վրաստանի հավաքականի հետ խաղի ժամանակ Հենդրիքսը գոլ է խփել։
2016 թվականի սեպտոմբերի 1-ին Հունաստանի հավաքականի հետ ընկերական խաղի ժամանակ ՀԵնդրիքսը կատարել է իր առաջնաելույթը Նիդերլանդների հավաքականում, փոխարինման դուրս գալով երկրորդ խաղակեսում՝ Քևին Ստրոտման հետ։


== Ձեռքբերումներ ==
Աումբային
 ՊՍՎ

 Նիդերլանդների առաջնություն — 2014-2015
 Նիդերլանդների առաջնություն — 2015-2016
Նիդերլանդների Սուպերգավաթակիր — 2016 Նիդերլանդների հավաքական (մինչև 17)

 Եվրոպայի երիտասարդական առաջնություն — 2012


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Voetbal International profile Կաղապար:Nl icon
Netherlands U15 profile Archived 2014-09-09 at the Wayback Machine. at OnsOranje
Netherlands U16 profile Archived 2014-09-09 at the Wayback Machine. at OnsOranje
Netherlands U17 profile Archived 2014-09-09 at the Wayback Machine. at OnsOranje
Netherlands U18 profile Archived 2014-09-09 at the Wayback Machine. at OnsOranje
Netherlands U19 profile Archived 2014-09-09 at the Wayback Machine. at OnsOranje
Netherlands U21 profile Archived 2014-09-09 at the Wayback Machine. at OnsOranje
Ազնվացսար

Ազնվացսար, լեռնագագաթ Հայաստանի Սյունիքի մարզում, Մեղրու լեռնաշղթայում, Մասրուց գետի աջափնյակում, Շիշկերտ գյուղից 4 կմ հարավ–արևելք, Կապան—Մեղրի ճանապարհին։ Տեղադրման կոորդինատներ 39°02′10″ հս․. լ. 46°21′40″ ավ. ե.։ Բարձրություն 2259 մ։ Գտնվում է Շիկահողի արգելոցի տարածքում, Շեփորասար լեռից մոտ հյուսիս-արևելք։


== Ծանոթագրություններ ==
Տրշեբոն

Տրշեբոն (գերմ.՝ Wittingau), պատմական քաղաք Հարավային Բոհեմիա շրջանի Չեխիա Հանրապետությունում։ Բնակչությունը կազմում է 8,862 մարդ (ըստ 2004 թվականի)։


== Պատմություն ==
Տրշեբոնը հիմնադրվել է 12-րդ դարի երկրորդ կեսերին։ 1366 թվականին դարձավ Ռոժմբերգի պաների սեփականությունը։ Քաղաքը բարգավաճել է 15-րդ դարի երկրորդ կեսն ընկած ժամանակահատվածում, Պետրոսի IV-ի կառավարության օրոք (1462-1523)։ Հայտնի է ձկնորսական լճերով։ 1611 թվականին Տրոշեբոնն անցավ թագավորի տիրապետության տակ, իսկ հետագայում՝ Շվարցենբերգի իշխաներին։
19 և 20-րդ դարերում քաղաքը կորցրեց իր նախկին նշանակությունը։


== Տրշեբոն այսօր ==
Տրշեբոն զբոսաշրջային վայր է և տարածքի տնտեսական գործունեության, գյուղատնտեսության, բուժիչ և այլ ծառայությունների հետ գլխավոր կենտրոնն է։ «Սպիտակ եղնիկների տարածք» հեռուստասերիալը նկարահանվել է Տրշեբոնում։
Հարավային Բոհեմիայի պետական տարածաշրջանային արխիվը գտնվում է այստեղ, որտեղ կարող են անցկացվել տարածաշրջանում ծնված մարդկանց մասին ծագումնաբանական ուսումնասիրություններ։ Համացանցում տեղադրվել են թվային պատկերներ և արխիվային այլ գրառումներ։ Այս տվյալները կարելի է դիտարկել http://digi.ceskearchivy.cz/index_main.php?lang=en կայքում։
2002-2010 թվականներին Տրշեբոնում անցկացվել է Անիմացիոն ֆիլմերի միջազգային փառատոն։


== Հայտնի մարդիկ ==
Třeboň Altarpiece վարպետ՝ Բոհեմիայի 14-րդ դարի նկարիչ
Ջոն Դին և Էդվարդ Քելին անցկացրել են Տրշեբոնում մի շարք նստաշրջաններ և այնտեղ 1589 թվականին կատարել են առաջին ալքիմիական փորձերը
Լիխտենշտեյնի արքայազն Կառլ Բորոմաուս, մահացել է Տրշեբոնում
Ժոզեֆ Շուստա, չեխ պատմաբան
Էրվին Շարֆ, ավստրիացի քաղաքագետ, ծնվել է Տրշեբոնում
Կարել Պոբորսկի, Չեխիայի ֆուտբոլի ազգային հավաքականի ամեն անգամյա խաղի ռեկորդակիր
Իվետա Լուտովսկայա, Չեխիայի 2009 թվականի գեղեցկության մրցույթի հաղթող


== Քույր քաղաքներ ==
Տրշեբոնի քույր քաղաքներն են․

Ինտերլակեն, Շվեյցարիա
Շրեմս, Ավստրիա
Ուտենա, Լիտվա


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Třeboň, Տրշեբոնը Չեխական Հանրապետության պաշտոնական կայքում Archived 2012-02-08 at the Wayback Machine.
Թոքթոգուլ Սաթըլգանով

Սաթըլգանով Թոքթոգուլ (հոկտեմբերի 25, 1864(1864-10-25), Տոկտոգուլ, Կոկանդի խանություն - փետրվարի 17, 1933(1933-02-17), Kirghiz Autonomous Socialist Soviet Republic, ԽՍՀՄ), կիրգիզ խորհրդային ժողովրդական ակին։ Բանավոր պոեզիայի գիտակ, կոմպոզիտոր և վիրտուոզ-երաժիշտ։ Կիրգիզական խորհրդային գրականության հիմնադիրներից։


== Կենսագրություն ==
Երգեր է հորինել 12 տարեկանից։ Աշուղական մրցույթների վարպետ։ Ժողովրդականություն են վայելում նրա վաղ շրջանի քնարական գործերը։ Երգիծական ստեղծագործությունների («Հինգ վարազ», «Վաշխառու Չաքըրբայը», «Էշեն-Կալպա» և այլն) համար Սաթըլգանով Թոքթոգուլը աքսորվել է Սիբիր։ 1910 թվականին նրան հաջողվել է փախչել և վերադառնալ հայրենիք։ Այս իրադարձություններն արտացոլվել են «Մնաս բարով, իմ ժողովուրդ», «Աքսորում» և այլ երգերում։ Հոկտեմբերյան հեղափոխությունից հետո նրա երգերը նոր կյանք ստեղծելու կոչ են արել։ Կիրգիզական գրականության մեջ առաջինն է ներկայացրել Լենինի կերպարը։ Ստեղծել է գործիքային երաժշտության դասական նմուշներ (կյուեր)։ Նրա մեղեդիները գրի են առնվել և օգտագործվում են խորհրդային կոմպոզիտորների կողմից։ 1965 թվականին սահմանվել է Թոքթոգուլի անվան հանրապետական պետական մրցանակ։ Նրա բանաստեղծությունները թարգմանվել են ԽՍՀՄ ժողովուրդների լեզուներով։
Կիզիլջա (Ելիզավետպոլի գավառ)

Կիզիլջա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 201 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Օստրովնոե (գյուղ, Վիբորգսկի շրջան)

Օստրովնոե (ռուս.՝ Островное), գյուղ Ռուսաստանի Լենինգրադի մարզի Վիբորգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Փափազյան (հայագետ)

Անվան այլ կիրառումների համար տե՛ս՝ Հակոբ Փափազյան (այլ կիրառումներ)Հակոբ Դավթի Փափազյան (սեպտեմբերի 1, 1919(1919-09-01), Թավրիզ, Իրան - 1997, Երևան, Հայաստան), խորհրդային հայագետ, արևելագետ, պատմաբան։ Պատմական գիտությունների դոկտոր (1968), պրոֆեսոր (1972)։ 


== Կենսագրություն ==
Ավարտել է Երևանի պետական համալսարանի բանասիրական ֆակուլտետի արևելյան բաժինը (1950)։ 1954-1959 թվականներին՝ ՀԽՍՀ ԳԱ պատմության ինստիտուտի ավագ գիտաշխատող։ 1959 թվականից Երևանի Մեսրոպ Մաշտոցի անվան Մատենադարանի միջնադարյան մատենագրության և դիվանական վավերագրերի ուսումնասիրության բաժնի վարիչն է։ 1956 թվականից դասավանդել է Երևանի համալսարանում։ 1962 թվականին ընտրվել է ԽՍՀՄ ԳԱ արևելյան բնագրագիտության կենտրոնական հանձնաժողովի անդամ։ Գիտական ուսումնասիրությունները վերաբերում են XV-XVIII դարերի Արևելյան Հայաստանի սոցիալ–տնտեսական և քաղաքի պատմությանը, ազատագրական շարժմանը, հայ–իրանական հարաբերություններին, պատմական աղբյուրագիտությանը։ Հրապարակել է պարսկական, արաբական, թուրքական, պատմության վավերագրերի բնագրեր և հայերեն ու ռուսերեն, թարգմանություններ («Մատենադարանի պարսկերեն վավերագրերը», 1956-1959, 1968), Լ․ Ս․  Խաչիկյանի հետ՝ «Հովհաննես Տեր-Դավթյան Ջուղայեցու հաշվետոմարը» (1984)։ Մասնակցել է Հայ ժողովրդի պատմության ակադեմիական բազմահատորյակի ստեղծմանը։


== Երկեր ==
Օտար տիրապետությունը Արարատյան երկրում (ԺԵ-ԺԷ դարեր), Տեղեկագիր ՀԽՍՀ ԳԱ», 1960, համար 7-8, ԼՀԳ, 1973, համար 6, 1977, համար 15։


== Ծանոթագրություններ ==
Մինկովցի (Ռովնոյի մարզ)

Մինկովցի (ուկր.՝ Миньківці) գյուղ, Դուբնոյի շրջան Ռովնոյի մարզ Ուկրաինա։
2001 թվականի մարդահամարի արդյունքներով բնակչությունը կազմել է 164 մարդ։ Փոստային ինդեքս՝ 35683։ Հեռախոսային կոդ՝ 3656։ Կոդ ՈւՎՏԿՕԴ՝ 5621680407։


== Արտաքին հղումներ ==
Մինկովցին  Ուկրաինայի Գերագույն ռադայի կայքում
Մեքսիմյո

Մեքսիմյո (ֆր.՝ Meximieux), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էն գավառի կազմի մեջ։ Բնակչությունը՝ 7334 մարդ (2008)։
Հեռավորությունը Փարիզից 400 կմ, Լիոնից 32 կմ։


== Նշանավոր բնակիչներ ==
Կլոդ Ֆավր դե Բոժլա՝ Ֆրանսիական ակադեմիայի հիմնադիր, XVII դարի գրական լեզվի ֆրանսիական կլասիցիզմի օրենսդիրներից մեկը։


== Ծանոթագրություններ ==


== Արտաքին հղումներ ==
Site officiel de la commune
Site de la Communauté de communes de la Plaine de l'Ain
Աբոլոնե (այլ կիրառումներ)

Աբոլոնե, կարող է վերաբերել՝

Աբոլոնե - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Աբոլոնե - գյուղ Ռուսաստանի Սմոլենսկի մարզի Սմոլենսկի շրջանի կազմում։
Aerosmith (ալբոմ)

Aerosmith՝ Aerosmith խմբի ամերիկական դեբյուտային ստուդիային ալբոմ, լույս է տեսել 1973 թվականի հունվարի 13-ին Columbia Records լեյբլում։


== Ալբոմի մասին ==
Aerosmith ձայնագրվել է երկու շաբաթվա ընթացում Բոստոնյան Intermedia Sound Studio։
Ամերիկայի Billboard 200 վարկանշային աղյուսակում ալբոմը զբաղեցրել է 21-րդ հորիզոնականը։


== Ստեղծագործությունների ցանկը ==
Ալբոմի բոլոր երգերը պատկանում են Սթիվեն Թայլերին բացի մի քանիսից՝

«Make It» — 3։38
«Somebody» (Սթիվեն Էմսպեկ, Թայլեր) — 3։45
«Dream On» — 4։27
«One Way Street» — 7։00
«Mama Kin» — 4։27
«Write Me a Letter» — 4։10
«Movin' Out» (Ջո Պերի, Թայլեր) — 5։02
«Walkin' the Dog» (Ռուֆուս Թոմաս) — 3։12


== Ձայնագրությունների մասնակիցներ ==
Թոմ Գալիտոն՝ Բաս կիթառ
Ջուի Քրամեր՝ Հարվածային գործիքներ
Ջո Պերի՝ Բաս կիթառ, կիթառ, հարվածային գործիքներ, վոկալ, ֆոնային վոկալ
Սթիվեն Թայլեր՝ Շրթնահարմոն, բաս կիթառ, հարվածային գործիքներ, ստեղնաշարային երաժշտական գործիքներ, վոկալ, ֆլեյտա
Բրեդ Ուիտֆորդ՝ կիթառ, ռիթմ-կիթառ


=== Հրավիրված երաժիշտներ ===
Դեյվիդ Վուտֆորդ՝ Սաքսոֆոն


=== Արտադրություն ===
Պրադյուսեր՝ Ադրիան Բարբեր
Արտադրագետ՝ Ադրիան Բարբեր, Կեյրիլ Վենստոկ
Արտադրող՝ Ստու Վերբին


== Ծանոթագրություններ ==


== Արտաքին հղումներ ==
Aerosmith на discogs.com
Նոր Նորք վարչական շրջանի պատմության և մշակույթի անշարժ հուշարձանների ցանկ (Երևան)

Նոր Նորք վարչական շրջանի պատմության և մշակույթի անշարժ հուշարձանների ցանկ (Երևան)
Այս հոդվածը ներկայացնում է Երևան քաղաքի Նոր Նորք վարչական շրջանի պատմության և մշակույթի հուշարձանների ցանկը։ Ցանկում ներառված է ընդամենը 25 հուշարձան (25 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Աղտատ

Աղտատ, գյուղ Արևմտյան Հայաստանում, Խարբերդի վիլայեթի Օվաջիկի գավառակում։


== Պատմություն ==
Հին գյուղը կործանվել է երկրաշարժի պատճառով։


== Բնակչություն ==
XX դարի սկզբին ուներ 40 տուն՝ 400 հայ և 20 տուն՝ 120 քուրդ բնակչով։


== Պատմամշակութային կառույցներ ==
Գյուղն ունեցել է Ս. Նշան անունով վանք։ Ըստ ավանդության վանքի կառուցումն ու գործունեությունը հսկել է անձամբ հայոց Տրդատ Գ թագավորը, իսկ Գրիգոր Լուսավորիչը պատարագել է։ Վանքը, ըստ վկայությունների, մնացել է երկրաշարժից փլված լեռան տակ


== Կրթություն ==
Ս. Նշան վանքին կից գործել է դպրոց և գրադարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռուբանի (գյուղ, Ախտիրկայի շրջան)

Անվան այլ կիրառումների համար տե՛ս՝ ՌուբանիՌուբանի (ուկրաիներեն՝ Рубани), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Ռուբանի գյուղում բնակվում էր 99 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շատոնյոֆ սյուր Շյեր (կանտոն)

Շատոնյոֆ սյուր Շյեր (ֆր.՝ Châteauneuf-sur-Cher), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Սենտ Աման Մոնտրոն օկրուգի մեջ։ Համաձայն 1999 թվականի մարդահամարի կանտոնի բնակչությունը 4458 մարդ էր։Կանտոնի համարը 1810 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Լա Նևիլ օ Ժուտ

Լա Նևիլ օ Ժուտ (ֆր.՝ La Neuville-aux-Joûtes), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 352 մարդ, բնակչության խտությունը` 26.73 մարդ/կմ²։ Բնակավայրը զբաղեցնում է 13.17 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 110 կմ հյուսիս, Շառլվիլ Մեզիեր քաղաքից 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 236 աշխատունակ (15-64 տարեկան) բնակիչ, որոնցից ակտիվ էին 176-ը, իսկ ոչ ակտիվները` 60։ Ակտիվության ցուցանիշը կազմում է 74,6 %։ 176 աշխատունակ մարդկանցից աշխատել է 153 անձ (89 տղամարդ և 64 կին)։ Գործազուրկ են եղել 23 անձ (12 տղամարդ և 11 կին)։ 60 անաշխատունակներից 13-ը եղել են աշակերտներ կամ ուսանողներ, 26-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մալայա Ազարովկա

Մալայա Ազարովկա (ռուս.՝ Малая Азаровка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արխաշին (այլ կիրառումներ)

Արխաշին, կարող է վերաբերել՝

Արխաշին - գետ Հայաստանում, Ամբերդի ձախ վտակը
Արխաշին - լեռնագագաթ Հայաստանում, Գեղամա լեռնաշխարհում
Տիգրան Դարբինյան

Տիգրան Մովսեսի Դարբինյան (օգոստոսի 14, 1924(1924-08-14), Խարկով, Ուկրաինական ԽՍՀ, ԽՍՀՄ), հայ խորհդրային անեսթեզիոլոգ և ռեանիմատոլոգ։ Բժշկական գիտությունների դոկտոր (1962), պրոֆեսոր, (1963)


== Կենսագրություն ==
1951 թվականին ավարտել է Խարկովի բժշկական ինստիտուտը։ 1954 թվականից աշխատել է Ա․ Վ․ Վիշնևսկու անվան ինստիտուտում (Մոսկվա), 1961 թվականից՝ անեսթեզիոլոգիայի և ռեանիմատոլոգիայի (վերակենդանացում) լաբորատորիայի վարիչ։ Գիտական աշխատանքները նվիրված են սրտի բնածին արատների վիրաբուժական բուժման ժամանակ ցավազրկման և հիպոթերմիայի, գլխուղեղի և սրտի արհեստական ռեգիոնար արյան շրջանառության, անզգայացման մեխանիզմների, նեյրոլեպտիկ դեղանյութերով անզգայացման հարցերին։ 1966 թվականից անեսթեզիոլոգների և ռեանիմատոլոգների համամիութենական ընկերության նախագահն է, Լեհաստանի, Հունգարիայի, Բուլղարիայի անեսթեզիոլոգների ընկերության պատվավոր անդամ, անեսթեզիոլոգիական ընկերությունների համաշխարհային ֆեդերացիայի փոխնախագահ (1976 թվական), 1962-1976 թվականներին՝ «Էքսպերիմենտալնայախիրուրգիա ի անեսթեզիոլոգիա» ամսագրի գլխավոր խմբագրի տեղակալ, 1976 թվականից՝ «Անեսթեզիոլոգիաի, ռեանիմատոլոգիա» ամսագրի գլխավոր խմբագիր։ Տիգրան Դարբինյանի խմբագրությամբ ԽՍՀՄ-ում առաջին անգամ լույս են տեսել «Անեսթեզիոլոգիայի ձեռնարկ» (1973 թվական) և «Ռեանիմատոլոգիայի ձեռնարկ» (1974 թվական) գրքերը։ 1975 թվականից Թուլուզի համալսարանի (Ֆրանսիա) դոկտոր։  ԽՄԿԿ անդամ 1944 թվականից։


== Երկեր ==
Премедикация, наркоз и дыхание, Москва, 1973 (համահեղինակ).
Техника операции, изучение гемодинамики при надожении кавапульмонального анастомоза, 1954 (համահեղինակ).
Обезболивание и гипотермия при хирургическом лечении больных с врожденными пороками сердца, 1962 (համահեղինակ).
Современный наркоз и гипотермия в хирургии врожденных пороков сердца, Москва, 1964 (համահեղինակ).
Механизмы наркоза, Москва, 1973 (համահեղինակ).
Нейролептанальгезия, Москва, 1969 (համահեղինակ).
Боль и обезболивание, Москва, 1967 (համահեղինակ).


== Ծանոթագրություններ ==
Ֆիլիպ Վիլյե դե Լիլ Ադամ

Անվան այլ կիրառումների համար տե՛ս՝ դե Վիլյե (այլ կիրառումներ)Ֆիլիպ դե Վիլյե դե Լիլ Ադամ (ֆր.՝ Philippe de Villiers de L'Isle-Adam, 1464, Բովե, Ֆրանսիա - օգոստոսի 21, 1534, Ռաբաթ, Հյուսիսային շրջան, Մալթա, Մալթա), ֆրանսիացի ազնվական, Հիվանդախնամների միաբանության մեծ մագիստրոս:


== Ծագում ==
Ֆիլիպ դե Վիլյեն հին ազնվական ընտանիքից էր, որը հողեր ուներ Իլ դը Ֆրանսում: Նրա պապը` Ժան դե Վիլյե դե Լիլ Ադամը, կռվել է բուրգունդցիների կողմից, Փարիզը պաշտպանել Ժաննա դ'Արկից, իսկ հետո միացել է Կարլ VII-ի կուսակցությանը:


== Կենսագրություն ==
Ֆիլիպ դե Լիլ Ադամը 1521 թվականի հունվարին ընտրվել է միաբանության մեծ մագիստրոս: Մինչ այդ նա ղեկավարել է միաբանության նավատորմը, իսկ 1513 թվականից զբաղեցրել Է Ֆրանսիայի մեծ ծովակալի պաշտոնը:
1522 թվականին հիվանդախնամները ստիպված են եղել դիմակայել ծանր փորձությանը. Հռոդոսում, որտեղ այն ժամանակ զետեղված էին ասպետները, թուրքական հսկայական բանակ է տեղակայվում` Սուլեյման Քանունու հրամանատարության ներքո: Հռոդոսի ամրոցի պաշտպանությունը գլխավորում է դե Լիլ Ադամը: Չնայած թուրքերի թվային տպավորիչ գերազանցությանը (մոտ 100 000 պաշարողներ 600 հիվանդախնամների և 5000 հույն զինված խմբավորումների դեմ)` նրանք կարողանում են գրավել Հռոդոսը միայն վեցամսյա պաշարումից հետո. 1522 թվականի դեկտեմբերի 20-ին մեծ մագիստրոսը, տեսնելով բոլոր ռեսուրսների լիակատար սպառումը, համաձայնում է կապիտուլյացիայի: Ըստ նրա պայմանների` բերդի ողջ մնացած պաշտպանները կարող էին ազատորեն լքել կղզին` իրենց հետ տանելով Հռոդոսի եկեղեցիների դրոշները, թնդանոթները և մասունքները: Սրբազան Հռոմեական կայսրության կայսր Կառլոս V-ը, իմանալով Հռոդոսի հանձնման մասին, ասել է. «Ոչ մի ճակատամարտ այդքան արժանապատվորեն տանուլ չի տրվել»:
Կորցնելով իրենց մշտական կացարանը` ասպետները մի քանի տարի թափառում էին Իտալիայում: Մագիստրոսը ժամանակ էր անցկացնում Եվրոպայի տիրակալների հետ բանակցություններում` ձգտելով նոր նստավայր գտնել միաբանության համար: 1530 թվականին Հռոմի պապ Կղեմես VII-ի օգնությամբ Դե Լիլ Ադամը հասնում է նրան, որ Կառլոս V-ը հիվանդախնամներին է տրամադրում Մալթա և Գոցո կղզիները, որոնք դառնում են միաբանության տիրակալությունը հաջորդ 250 տարվա համար:
Ֆիլիպ դե Լիլ Ադամը մահացել է 1534 թվականին Մալթայի Ռաբաթ քաղաքի Աստվածամոր վանքում: Թաղված է Մալթայի Ֆորտ Սանտ Անջելո քաղաքի Սուրբ Աննայի մատուռում: 1577 թվականին` Սուրբ Հովհաննես տաճարի կառուցումից հետո, նրա մարմինը տեղափոխվել է վերջինիս ծխատուն, որտեղ և հանգչում է առ այսօր:
Իմանալով նրա մահվան մասին` Սուլեյման I-ը, որը միշտ հիանում էր այդ բացառիկ անձնավորության որակներով, նրա պատվին արտասանել է իր կայսրության մզկիթներում հրապարակված պանեգիրիկը. «Հավատացյալնե'ր, անհավատից սովորեք, թե ինչպես է մարդը կատարում իր պարտքը, մինչև իր թշնամիների կողմից հիացմունքի և հարգանքի արժանանալը»:


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Philippe Villiers de l' Isle-Adam(անգլ.)
Թախչա

Թախչա (վրաց.՝ თახჩა), հայաբնակ գյուղ Ջավախքում, Վրաստանի Սամցխե-Ջավախք մարզի Ախալքալաքի շրջանում։ Գտնվում է Ախալքալաքից 13 կմ հեռավորության և ծովի մակարդակից 1960 մ բարձրության վրա, Աբուլ լեռան հարավային լանջին, որի արևելյան կողմում Աբուլ լիճն է։


== Բնակչությունը ==
Բնակիչներն հիմնականում զբաղվում են հողագործությամբ և անասնապահությամբ։

Թախչայում գործում է ութամյա դպրոց, ակումբ, գրադարան և բուժկետ։


== Պատմական ակնարկ ==
Թախչայի հայերը 1830 թվականին գաղթել են Արևմտյան Հայաստանի Բայազետի գավառից։ 1918 թվականին Ախալքալաք ներխուժած թուրքական զորքի` Թախչայում կազմակերպած կոտորածից փրկվել է ընդամենը յոթ հոգի, ովքեր 1922 թվականին Ծալկայի Նարդևան գյուղից տեղափոխված հայերի հետ կրկին շենացրել են գյուղը։


== Ծանոթագրություններ ==
Հինգերորդ գիմնազիա (Օդեսա)

Օդեսայի հինգերորդ գիմնազիա, Ռուսական կայսրության միջնակարգ ուսումնական հաստատություն, գտնվում է Օդեսայում, բացվել է 1874 թվականի հուլիսի 3-ին։    


== Պատմություն ==
Օդեսայի հինգերորդ գիմնազիան բացվել է 1874 թվականի հուլիսի 3-ին և ունեցել է 8 հիմնական և 1 նախապատրաստական դասարան, 1914 թվականին վարժարանում սովորել է 334 գիմնազիստ։
Գիմնազիայի շենքը կառուցվել է 1898 թվականին Օդեսսայի 2-րդ պրոգիմնազիայի համար, ըստ ճարտարապետ Նիկոլայ Կոնստանտինովի Տոլվինսկու և Դեմոսֆեն Եգորովի Մազիրովի նախագծի։ Հաջորդ տարի պրոգիմնազիան վերածվեց գիմնազիայի։ Նախքան այս շենքը տեղափոխվելը հինգերրորդ գիմնազիան գտնվում էր Պուշկինյան փողոց 18 հասցեում։ 1908 – 1909 թվականներին հինգերրորդ գիմնազիայում կառուցվեց Ալեկսեևյան տնային  եկեղեցին։ 1909 թվականին նրա քահանան Գավրիլ Պլատոնի Շիմանսկին էր։
Հուշեր Վալենտին Կատաևից, ով 1905-ից 1914 թվականներին սովորել է գիմնազիայում, բայց չի ավարտել այն.

1918 թվականի փետրվարի 23-ին գիմնազիայի բազայի վրա բացվեց Օդեսայի գյուղատնտեսական ինստիտուտ։


== Տնօրեններ ==
1883 թվականից Օդեսայի հինգերորդ գիմնազիայի տնօրենն է Թեոդոսիա Ալեքսեևի Վլադիչին:


== Դասախոսներ ==
Գնդապետ Ցիտովիչ, Վլադիմիր Վիկտորովիչ(մարմնամարզության դասախոսգ)
Վավեր ստատիկ խորհրդական Վասիլի Վասիլիի Օվսյաննիկով (օրենքների դասախոս)
Ստատիկ խորհրդական Վիկտոր Յուրիի Քինգին (ռուսաց լեզվի դասախոս)
Ստատիկ խորհրդական Յակով Միխայլովի Լիսովսկի (մաթեմատիկայի ուսուցիչ)
Ստատիկ խորհրդական Ռոլանդ Քրիստոնյայի Բաուման (ֆրանսերենի դասախոս)
Ստատիկ խորհրդական Իգոր Վլադիմիրի Բալաբուխա (մաթեմատիկայի ուսուցիչ)
Ստատիկ խորհրդական Վլադիմիր Ստեպանի Ֆոմենկո (հին լեզուների դասախոս)
Ստատիկ խորհրդական Բորիս Տիմոֆեևի Ակացատով (ֆիզիկայի և աշխարհագրության դասախոս)
Ստատիկ խորհրդական Ալեկսեյ Նիկալայևի լագուատինսկի (պատմության դասախոս)


== Հայտնի աշակերտներ ==
Վլադիմիր Ժաբոտինսկի
Բորիս Ժիտկով
Իլֆ Առնոլդովի Իլյա
Վալենտին Կատաև (1905—1914, չի ավարտել)
Եվգենի Պետրովի Պետրով (1911—1919)
Լև Ռուդոլֆովի Կոգան (1903, ավարտել է գերազանցությամբ)
Ալեքսանդր Վլադիմիրի Կոզաչինսկի(1911—1917, չի ավարտել)
Սերգեյ Կոնստանտինովի Պանկեև (1898—1905, ավարտել է գերազանցությամբ)
Կոռնեյ Չուկովսկի (1899, չի ավարտել)


== Ծանոթագրություններ ==
Գուլյաբ (գետ)

Անվան այլ կիրառումների համար տե՛ս՝ Գուլյաբ (այլ կիրառումներ)Գուլյաբ, գետ Հայաստանի Լոռու մարզում, Շնող գետի ձախ օժանդակը։ Սկիզբ է առնում Գուգարաց լեռնաշղթայի հյուսիսարևմտյան լանջերից։ Երկարությունը 11 կմ։


== Ծանոթագրություններ ==
Բեն Գազզարա

Բեն Գազզարա (անգլ.՝ Ben Gazzara, օգոստոսի 28, 1930(1930-08-28), Նյու Յորք շրջան, Նյու Յորք - փետրվարի 3, 2012(2012-02-03)[…], Նյու Յորք, Նյու Յորք, ԱՄՆ), ամերիկացի դերասան։


== Կենսագրություն և կարիերա ==
Բեն Գազզարան ծնվել և մահացել է Նյու Յորքում։ Սովորել է ինժեների մասնագիտությամբ, սակայն կիսատ է թող այն, ընդունվելով ամերիկյան հայտնի դերասանական դպրոցներից մեկը։ Թենեիս Ուիլյամսի «Կատուն շիկացած տանիքին» պիեսի բեմադրության մեջ հանդես գալուց հետո դառնում Բրոդվեյի դերասան։ Կինոյում սկսել է հանդես գալով սկզբում խաղալով սերիալներում, իսկ առաջին ֆիլմը դարձավ 1957 թ. «Տարօրինակը»։ Դրանից հետո 1959 թ. դեր է ստանում «Սպանության անատոմիա» ֆիլմում, որտեղ նր խաղընկերն էր ամերիկացի հայտնի դերասան Ջեյմս Ստյուարտը։ 1960-ական թթ. Գազզարան հիմնականում խաղում հեռուստաեսային ֆիլմերում, 1969 թ. նկարահանվում է «Ռեմահենյան կամուրջ» ֆիլմում։
1970-ական թթ. նա խաղացել է իր ընկերոջ՝ ռեժիսոր Ջոն Կասսավետիսի մի քանի ֆիլմերում։ Գազզարան միաժամանակ հանդես էր գալիս նաև թատրոնում։
Մահացել է 2012 թ. փետրվարի 3-ին քաղցկեղից։


== Մրցանակներ ==
Իր կարիերայի ընթացքում Բեն Գազզարան ստացել է 5 կինոմրցանակ, ներկայացվա է եղել ևս 5-ի, այդ թվում.

3 անգամ ներկայացվել է Ոսկե Գլոբուսի (1967, 1968, 1969)
4 անգամ ներկայացվել է Էմմիի, 2003 թ. արժանացել այդ մրցանակին որպես երկրորդ պլանի լավագույն դերասան
3 Տոնի մրցանակի է ներկայացվել (1955, 1975, 1976).


== Ֆիլմագրություն ==
Խաղացել է ընդհանուր թվով մոտ 130 ֆիլմում և սերիալներում, նաև 4 ֆիլմի ռեժիսոր է։


== Ծանոթագրություններ ==


== Արտաքին հղումներ ==
Internet Broadway Database
TCM Movie Database
AllRovi(չաշխատող հղում)
kinopoisk
Ավետարան (4659)

Ավետարան (4659), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4659 թվի տակ։ Ձեռագիրը գրվել է 15-րդ դարում Գրված է թղթի վրա, որը ունի 23.5x16 չափս։ Ձեռագիրը կազմված է 347 թերթից։ Գրված է երկսյուն, բոլորգրով։ Ունի խորան 10, կիսախորան և լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ լատիներենով։ Կազմը` կաշեպատ տախտակ դրոշմազարդ, աստառը՝ ծաղկազարդ թավիշ։ Հիշատակարաններ հետագայի՝ 346 (1811թ.):


== Ծանոթագրություններ ==
71 (թիվ)

71 (յոթանասունմեկ), բնական թիվ է


== Գիտության մեջ ==
Լութեցիումի ատոմային թիվն է
71 կարգային թիվն է կրում Նիոբե աստերոիդը
71-ը Ռուսաստանի Դաշնության սուբյեկտներից Տուլայի մարզի կոդն է


== Տես նաև` ==
71-րդ հարավային զուգահեռական
71-րդ հյուսիսային զուգահեռական
71 թ.
Մ. թ. ա. 71 թ.
1971 թ.
(8195) 1993 UC1

(8195) 1993 UC1, աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,459203 ա. մ., առավելագույնը մոտենում է 2,0266 ա. մ. հեռավորության վրա և հեռանում 2,8918 ա. մ.։ Արեգակի շուրջ մեկ ամբողջական պտույտ է կատարում 1408,61 երկրային օրվա ընթացքում, իր ուղեծրով շարժվելով միջինում 0,255571 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8195) 1993 UC1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Come on Over

Come on Over, կանադացի երգչուհի Շանայա Տվեյնի երրորդ ստուդիական ալբոմը, որ թողարկվել է 1997 թվականի նոյեմբերի 4-ին։ Աշխարհում վաճառվել է ալբոմի ավելի քան 40 մլն օրինակ (ավելի քան 20 մլն՝ ԱՄՆ-ում), այդ թվում՝ ավելի քան 15,7 մլն օրինակ՝ ըստ Nielsen SoundScan-ի։ Լինելով քանթրի ոճի ամենաշատ վաճառվող ալբոմը՝ այն դարձել է կրկնակի ադամանդե ԱՄՆ-ում և Կանադայում, 15-ակի պլատինե Ավստրալիայում և 10-ակի պլատինե Մեծ Բրիտանիայում։ Թողարկվել է տասներկու սինգլ, որոնցից տասնմեկն ընդգրկվել են Կանադայի հիթ-շքերթի լավագույն տասնյակում։


== Ալբոմի մասին ==
Come on Over դարձել է բեսթսելլեր՝ սահմանելով նոր համաշխարհային ռեկորդներ և դառնալով կնոջ կողմից ձայնագրված ամենաշատ վաճառվող ալբոմը պատմության մեջ (փոխարինելով Ալանիս Մորիսեթի Jagged Little Pill ալբոմին), ամենաշատ վաճառվող ալբոմը քանթրի ոճում, 1990-ական թվականների ամենաշատ վաճառվող ալբոմը և ամենաշատ վաճառված ալբոմներից մեկը երաժշտության պատմության մեջ։
Մասամբ դա կապված է նրա հետ, որ թողարկվել է ալբոմի երկու տարբերակ (քանթրի ոճով բնօրինակ տարբերակը 1997 թվականին ու փոփ ոճով միջազգային տարբերակը, որ թողարկվել է երկու տարի անց) և ալբոի լուրջ առաջխաղացմամբ, որը ներառել է համաշխարհային համերգային շրջագայություն և 12 սինգլների թողարկում 1997-2000 թվականներին։ Տասնմեկ սինգլներ թողարկվել են ԱՄՆ-ում և Կանադայում, և բոլորն էլ ընդգրկվել են Կանադայի լավագույն հնգյակում, իսկ որոշերը գլխավորել են հիթ-շքերթը։


== Կոմերցիոն հաջողություն ==
«Come on Over» ալբոմը գերազանցել է Շանայա Տվեյնի սահմանած ռեկորդը։ Նախքան այդ՝ կնոջ կողմից ձայնագրված և ամենաշատ վաճառված  քանթրի ոճով ալբոմը եղել է նրա  The Woman in Me ալբոմը, որ թողարկվել էր 1995 թվականին և դարձել կրկնակի ադամանդե։ Ալբոմն ամերիկյան Billboard 200 հիթ-շքերթում նորամուտը կատարել է երկրորդ հորիզոնականում՝ առաջին շաբաթում ունենալով բավական համեստ վաճառք (172 000 օրինակ)։ Եվս մեկ շաբաթ անց ալբոմը տարածվել է 170 000 օրինակով՝ մնալով երկրորդ հորիզոնականում (առաջինն զբաղեցրել է Բարբրա Ստրեյզանդի Higher Ground ալբոմը)։ Ձայնագրող ընկերությունների ամերիկյան ասոցիացիան «Come on Over» ալբոմին տվել է ոսկե, պլատինե և կրկնակի պլատինե կարգավիճակ (23 դեկտեմբերի, 1997 թվական)։ Հաջորդ 62 շաբաթների ընթացքում ալբոմը վաճառվել է շաբաթական  100 000 օրինակով։ Ամենաշատը վաճառվել է հիթ-շքերթում գտնվելու 110—րդ շաբաթվա ընթացքում՝ 355 000 օրինակ։ Ալբոմն առաջին հարյուրյակում գտնվել է 151 շաբաթ։ 2004 թվականի նոյեմբերի 15-ին Ձայնագրող ընկերությունների ամերիկյան ասոցիացիան «Come on Over» ալբոմին տվել է կրկնակի ադամանդե կարգավիճակ, մինչ այդ վաճառվել էր ալբոմի  20 մլն օրինակ ԱՄՆ-ում։ Ամբողջ աշխարհում վաճառվել է 24 մլն օրինակ։ «Come on Over» ալբոմն ԱՄՆ-ում երկրորդ ամենաշատ վաճառված ալբոմն է Nielsen SoundScan ժամանակաշրջանում (2017 թվականի հոկտեմբերի դրությամբ՝ վաճառվել է ալբոմի 15,73 մլն օրինակ)՝ զիջելով Metallica խմբի համանուն ալբոմին 3000 օրինակով։ Նոր Զելանդիայում ալբոմը դարձել է 17-ակի պլատինե՝ վաճառվելով 255 000 օրինակով։ Մեծ Բրիտանիայում այն դարձել է տարվա՝ կոմերցիոն տեսանկյունից ամենահաջող սկավառակը։


== Երգացանկ ==


=== Բնօրինակ ===
Բոլոր երգերի հեղինակն է Շանայա Տվեյն և Ռոբերտ Ջոն «Մատ» Լանժ. 


=== Միջազգային տարբերակ ===


=== Վերանայված միջազգային տարբերակ ===


=== Համերգային շրջագայության խմբագրումներ ===


== Հիթ-շքերթներ ==


== Հավաստագրումներ ==


== Ծանոթագրություններ ==
Լավենա Պոնտե Տրեզա

Լավենա Պոնտե Տրեզա (իտալերեն՝ Lavena Ponte Tresa), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 5303 մարդ։ Բնակչության միջին խտությունը՝ 1305 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 21037։ Հեռախոսային կոդը՝ 0332։
Կոմունայում առանձնահատուկ հարգանք են վայելում Տիրոջ սուրբ կենարար Խաչը, տոնակատարությունը՝  Ավագ ուրբաթ և Սուրբ Պետրոսը։


== Նշանավոր մարդիկ ==
Ագոստինո Ռամելի (1531 - մոտ 1610) - իտալացի ռազմական ինժեներ և մեխանիկ, գյուտարար։


== Ծանոթագրություններ ==
Իմ հերոսական ակադեմիա

«Իմ հերոսական ակադեմիա» (ճապ.՝ 僕のヒーローアカデミア, անգլ.՝ My Hero Academia), մանգա, որի հեղինակը համարվում է Կոհեյ Խորիկոսին։ Այն լույս է տեսել Shonen Jump-ում։ Մանգայի առաջին գլուխը լույս է տեսել 2014 թվականի հուլիսի 7-ին ամսագրի 32-րդ համարում։ Այն արտոնագրվել է Viz Media-ում անգլերեն լեզվով թողարկման համար։ 
Մանգայի հիման վրա նկարահանվել է անիմե սերիալ, որի առաջին եթերաշրջանը հեռարձակվել է 2016 թվականի ապրիլի 3-ից մինչև հունիսի 26-ը, երկրորդ եթերաշրջանը հեռարձակվել է 2017 թվականի ապրիլի 1-ից մինչև սեպտեմբերի 30-ը։ Երրորդ եթերաշրջանի պրեմիերան կայացել է 2018 թվականի ապրիլի 7-ին, իսկ չորրորդ եթերաշրջանի հեռարձակումը՝ 2019 թվականի հոկտեմբերի 12-ից մինչև 2020 թվականի ապրիլի 4-ը։ 2018 թվականի օգոստոսի 3-ին թողարկվել է առաջին անիմացիոն ֆիլմը, որը կոչվում է «Իմ հերոսական ակադեմիա։ Երկու հերոսներ»։ Երկրորդ անիմացիոն ֆիլմը, որը կոչվում է «Իմ հերոսական ակադեմիա։ Հերոսները մեծանում են», թողարկվել է 2019 թվականի դեկտեմբերի 20-ին։


== Սյուժե ==
Գործողությունները տեղի են ունենում մի աշխարհում, որտեղ մարդկանց մեծ մասը ծնվում է անսովոր ունակություններով (ճապ.՝ 個性)։ Սակայն գլխավոր կերպարը՝ Իզուկու Միդորիան, ծնվել է առանց գերբնական ունակությունների։ Երազելով դառնալ հերոս, նա համառորեն փորձում է հասնել իր երազանքին։ Իր կուռքին՝ Ամենակարողին հանդիպելուց հետո, նա ստանում է գերբնական ուժ և ընդունվում է ՅուԷյ (UA) ակադեմիա։


== Գլխավոր կերպարներ ==
Իզուկու Միդորիա (ճապ.՝ 緑谷 出久), նաև հայտնի որպես Դեկու (ճապ.՝ デク), համարվում է մանգայի և անիմեի գլխավոր կերպարը։ Չնայած նրան, որ չունի գերբնական ունակություններ, նա կարողանում է ընդունվել ՅուԷյ ակադեմիայի հերոսական ֆակուլտետ։
Կացուկի Բաքուգո (ճապ.՝ 爆豪 勝己), կամ Կատյան (ճապ.՝ かっちゃん), այդպես նրան անվանել են իր մանկության ընկերները, համարվում է ՅուԷյ ակադեմիայի չորրորդ Ա դասարանի ուսանող։
Տոսինորի Յագի (ճապ.՝ 俊典), առավել հայտնի որպես Ամենակարող (ճապ.՝ オールマイト), համարվում է № 1 հերոսը։ Նա նաև սովորեցնում է ՅուԷյի սկսնակ հերոսներին։ Մինչ իր ուսուցչի հետ ծանոթանալը, որը նրան փոխանցել է գերբնական ուժ, Թոսինորի Յագին ընդհանրապես ոչ մի ունակություններ չի ունեցել։
Շոտո Թոդորոկի (ճապ.՝ 轟焦凍), կամ պարզապես Շոտո (ճապ.՝ ショート), Յուէյ ակադեմիայի առաջին կուրսի ամենաուժեղ ուսանողներից մեկը։ Շոտոն № 2 հերոսի որդին է, որը ցանկացել է, որ իր որդին լինի ամենաուժեղ հերոսը, ուստի հատուկ է ամուսնացել կատարյալ ուժի հասնելու նպատակով։ Շոտոյի ուժը թույլ է տալիս նրան մարմնի ձախ կողմում առաջացնել կրակ, իսկ աջ կողմում՝ սառույց, բայց հոր հանդեպ զզվանքի պատճառով, նա պայքարում օգտագործում է միայն աջ կողմը։


== Ծանոթագրություններ ==


== Արտաքին հղումներ ==
Անիմեի պաշտոնական կայք (ճապոներեն)
Պաշտոնական էջը Weekly Shonen Jump կայքում (ճապոներեն)
Տայաս Բրաունինգ

Տայաս Չարլզ Բրաունինգ (անգլ.՝ Tyias Charles Browning, մայիսի 27, 1994(1994-05-27)[…], Լիվերպուլ, Անգլիա, Միացյալ Թագավորություն), չինական ծագմամբ անգլիացի ֆուտբոլիստ, «Էվերթոն» ակումբի պաշտպան։


== Հավաքականում ==
Տալյաս Բրաունինգ - «Էվերթոնի» ֆուտբոլային ակումբի սաներից է, որում ընդգրկվել է 2004 թվականին։ Ակումբի հետ իր առաջին պրոֆեսիոնալ պայմանագիրը նա կնքել է 2011 թվականի հուլիսին։
Առաջին անգամ Պրեմիեր Լիգայի խաղին մասնակցելու հայտացուցակում նա ընդգրկվեց 2012 թվականի դեկտեմբերի 30-ին, երբ «Էվերթոն» ընդունեց «Չելսիին», բայց հանդիպման ընթացքում դաշտ դուրս չեկավ։ 2013 թվականի հուլիսին նա երկու տարով նոր պայմանագիր ստորագրեց «Էվերթոնի» հետ։
2014 թվականի հունվարի 10-ին Բրաունինգը մեկ ամսով տեղափոխվեց «Ուիգան Ատլետիկ»։ Արդեն հաջորդ օրը նա նշեց իր նորանուտը ակումբի կազմում՝ փոխարինման դուրս գալով «Բորնմութի» դեմ հաղթական խաղի ընդմիջման ժամանակ (3:0)։ «Ուիգանի» կազմումԲրաունինգն անցկացրել է ընդամենը երկու խաղ, ինչից հետո վերադարձել է «Էվերթոն»։
«Էվերթոնի» հիմնական կազմում Բրաունինգի դեբյուտը տեղի ունեցավ 2014 թվականի սեպտեմբերի 27-ին, երբ նա փոխարինման դուրս եկավ մերսիսայդի դերբիի խաղում ընդդեմ «Լիվերպուլի»։


== Կարիերան հավաքականում ==
2010 թվականին Բրաունինգը մասնակցել է Անգլիայի մինչև 17 տարեկանների պատենական հավաքականի չորս խաղերին։ 2013 թվականի մարտին նա ընդգրկվել է մինչև 19 տարեկանների, իսկ 2014 թվականին՝ երիտասարդական հավաքականում։


== Վիճակագրություն ==


=== Ակումբային ===
2015 թվականի հոկտեմբերի 27-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Archived 2014-06-18 at the Wayback Machine. (անգլ.) «Էվերթոնի» պաշտոնական կայքում
Ֆուտբոլիստի էջը Archived 2014-10-09 at the Wayback Machine. (անգլ.) Ֆուտբոլի ասոցիացիայի պաշտոնական կայքում
Ֆուտբոլիստի էջը (ռուս.) Sports.ru կայքում
Ֆուտբոլիստի էջը (անգլ.) soccerbase.com կայքում
Ֆուտբոլիստի էջը(անգլ.) Twitter կայքում
Զերանիկ

Զերանիկ, գյուղ Արևմտյան Հայաստանում, Խարբերդի վիլայեթի Օվաջիկի գավառակում։ Գտնվում էր Մնձուր գյուղից 12 կմ հեռու։


== Բնակչություն ==
XX դարի սկզբին ուենր 40 տուն՝ 400 հայ և 70 տուն՝ 420 քուրդ բնակիչ։


== Տնտեսույթուն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Զերանիկի մոտ կային երկու եկեղեցիների ավերակներ և հին հայկական գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Արագածոտնի թեմ

Կազմավորվել է Ամենայն հայոց կաթողիկոս Գարեգին Ա Սարգիսյանի՝ 1996 թ.-ի մայիսի 30-ի կոնդակով։ Առաջնորդանիստը՝ Օշականի Ս. Մեսրոպ Մաշտոց եկեղեցի, որը հայոց ազգային գլխավոր սրբավայրերից է (այստեղ է ամփոփված Մեսրոպ Մաշտոցի աճյունը)։ Արագածոտնի թեմը ընդգրկում է ՀՀ Արագածոտնի մարզը (պատմական Այրարատ նահանգի Արագածոտն ու Նիգ գավառների մեծ մասը)։ Թեմի տարածքը տարբեր ժամանակներում ենթարկվել է տարբեր եպիսկոպոսական աթոռների։ Արագածոտնի թեմի գործող վանքերն ու եկեղեցիներն են՝ Օշականի Ս. Մեսրոպ Մաշտոցը, Աշտարակի Ս. Մարիանեն, Ս. Սարգիսը, Ապարանի Ս. Խաչը, Թալինի Ս. Աստվածածինը, Կարբիի Ս. Աստվածածինը, Կոշի Ս. Գևորգը, Մաստարայի Ս. Հովհաննեսը, Մուղնու Ս. Գևորգ վանքն ու Սաղմոսավանքը։ Օշականում Ս. Մեսրոպ Մաշտոց եկեղեցու կողքին գործում է նրա անունը կրող դպրատունը։ Թեմը հրատարակել է «Շողակն» (1998–2000), 2000 թ.-ից՝ «Արագածոտն» պարբերականները։ 1998 թ.-ից Մուղնու առողջարանական կենտրոնում գործում է Արագածոտնի թեմի կիրակնօրյա դպրոցը։ Արագածոտնի թեմի առաջնորդական տեղապահն էր Վազգեն վրդ. Միրզախանյանը (1999 թ.-ից)։ Այժմ այդ պաշտոնը զբաղեցնում է Գերաշնորհ Տ. Մկրտիչ եպս. Պռոշյանը։
Չերնիկ

Անվան այլ կիրառումների համար տե՛ս՝ Չերնիկ (այլ կիրառումներ)Չերնիկ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սոսի թխկիատերև

Սոսի թխկիատերև (լատ.՝  Platanus acerifolia Willd), սոսազգիների ընտանիքի, սոսի ցեղի բույս։


== Նկարագրություն ==
Ճյուղավորված, հզոր ծառ է՝ 30-40 մ բարձրությամբ։ Բնի կեղևը անջատվում է խոշոր թիթեղներով, որից ծառի բունը մերկանում է, ստանալով սպիտակավուն, հարթ տեսք։ Բունը ուղիղ է, սլացիկ, 3-5 մ տրամագծով։ Տերևների երկարությունը կազմում է 25-17 սմ, լայնությունը՝ 18-20 սմ, 5-7 բլթականի են, երբեմն, երիտասարդ ճյուղերի վրա 3 բլթականի։ Բլթակները լայն-եռանկյունաձև են, միանման երկարությամբ և լայնությամբ, կամ երկարությունը ավելի է, քան լայնությունը, խոշոր ատամնաեզր կամ ամբողջաեզր է։ Տերևաթիթեղը ներքին կողմից, ջղերի ուղղությամբ, մազմզուկապատ է։ Տերևակիցը միջին մեծության է։ Պտղագլխիկները սովորաբար երկուսն են, հազվադեպ 1 կամ 3 հատ, մոտ 3 սմ տրամագծով, խոզանականման։ Հիբրիդային ծագում ունի, ստացվել է արևելյան և արևմտյան սոսիների
տրամախաչումից։ Թխկիատերև սոսին բավականին դիմացկուն է արտաքին միջավայրի պայմանների նկատմամբ։ Հատկապես աչքի է ընկնում բավականին ցրտադիմացկունությամբ, արագ աճում է և հեշտությամբ բազմանում սերմերի, ինչպես նաև կտրոնների և անդալիսի միջոցով։ Դեկորատիվ տնկարկներում ամենուրեք արագորեն փոխարինում է արևելյան սոսուն։


== Տարածվածություն ==
Հայաստանի պայմաններում աճում է ամենուրեք, ծովի մակերևույթից մինչև 1400 մ բարձրության վրա։ Ավելի բարձրադիր շրջաններում ցրտահարվում և ոչնչանում է։
Հատկապես շատ է տարածված Արարատյան դաշտի բնակավայրերում և մասնավորապես Երևանում, որտեղ կանաչապատման տեսակաշարի հիմնական տեսակ է։ Լավ է հարմարվել քաղաքի յուրահատուկ պայմաններին՝ գազերին, ծխին, փոշուն, մրին, հողի մեխանիկական տրորմանը և աղտոտմանը։ Ոռոգման դեպքում շատ լավ է տանում նույնիսկ երկարատև օդային երաշտը։


== Կիրառություն ==
Խորհուրդ է տրվում օգտագործել մասսիվներում, խմբերում, ծառուղիներում և որպես սոլիտեր, ինչպես նաև գետերի և լճերի ափերին։


== Ծանոթագրություններ ==